《送乡友王俊杰南归四首 其二》
明代·叶砥

君来备达乡闾讯，君去凭传旃寓情。世世纷纷秋后叶，亲知落落晓来星。

中年鬓怯风霜白，先陇松怜雨露青。妻子伶俜深在念，临歧无怪太叮咛。

作者简介：（1342—1421）明浙江上虞人，字周道，一字履道，号坦斋。洪武四年进士。授定襄县丞。建文初任翰林编修，历广西按察佥事。永乐时历考功郎中，预修《永乐大典》，为副总裁。仕至饶州知府。有《坦斋文集》。